פלגות הבט"ש

פלגות הבט"ש הן יחידות של ספינות חיל הים הישראלי, האחראיות על הביטחון השוטף ועל מבצעים ימיים בגבולותיה הימיים של מדינת ישראל ומחוץ להם. קיימות 3 פלגות: פלגה 914 ממוקמת בבסיס חיפה, פלגה 915 בבסיס אילת, ופלגה 916 בבסיס אשדוד. על כל אחת מהפלגות מפקד קצין בדרגת סגן-אלוף פרט לפלגה 915 עליה מפקד קצין בדרגת רב-סרן כל פלגה מחולקת ליחידות משנה הנקראות "סיירות" שעל כל אחת מהן מפקד קצין בדרגת סרן או רב-סרן.

כלי השיט בפלגות הבט"ש

בפלגות הבט"ש מופעלות כיום הספינות בדגמים: דבורה (כלי שיט), שלדג (כלי שיט) וסירת צרעה (כלי שיט) המשמשת להגנת נמלים.

חימוש ספינות הבט"ש

חימוש ספינות הבט"ש במשך שנים רבות כלל שני תותח אורליקון 20 מ"מ ושני מקלעי 0.5. במלחמת יום הכיפורים חומשו הדבורים במפרץ סואץ במטול נגד טנקים 'קרגו'.

כיום מותקנים בספינות הבט"ש (הדבורה והשלדג) עמדת טייפון עם תותח אוטומטי מיוצב 25 מ"מ של רפא"ל כחימוש עיקרי, יחד עם מקלע M2 כבד בירכתיים ושני שני מקלעי מאג 7.62 מ"מ מצדדים ומספר פצצות עומק להגנה מצוללות. ולמבצעים מיוחדים גם טילי ספייק.

ובספינות הצרעה כיום חמושות במקלע מאג 7.62 מ"מ, כלי נשק קלים, מטענים נגד צוללים ושחיינים.
ממוזער|ספינת שלדג 5, הספינה החדישה ביותר בשירות פלגות הבט"ש

 התפתחות פלגות הבט"ש
ספינות פלגות הבט"ש מגינות ברציפות על הגבול הימי של ישראל. מאז שנות השבעים של המאה העשרים עצרו ופגעו פלגות הדבורים מדרום ומצפון במחבלים שפעלו ביבשה בסמוך לגבולות ישראל והן בפעילי טרור מושטים על סירות, אופנועי ים וספינות אויב. פלגות הדבורים פועלות כנגד איומי מחבלים פלסטינים וגורמי ג'יהד עולמי בזירת ים סוף, בגבול עזה וחזבאללה מלבנון. לוחמי ספינות הסיור מסיירים בימים ובעיקר בלילות לאורך כל חופי ישראל כדי למנוע פעילות חבלנית עוינת בים ובחוף, מהווים מחסום בפני בעלי כוונות עוינות המתקרבים בכלי שיט.

אחרי מלחמת ששת הימים עם התארכות הגבולות הימיים של ישראל, התגברו פעולות הטרור ניסיונות חדירה לישראל מהים, טרפדות העץ המהירות החלו לצאת מהשירות עקב התיישנות ובלאי, אף על פי שהיו מהירות וחמושות היטב (37 -40 קשר וחימוש כבד כסת"ח תותחי 20 מ"מ בחרטום ובירכתיים, תותח 40 מ"מ בירכתיים ומקלעי 0.5 בצידי הגשר. ראה פירוט מורחב בערך: פלגות הטרפדות) ושירתו את חיל הים באותה תקופה במשימות הביטחון השוטף. לאחר תהליך חשיבה הוחלט בחיל הים להצטייד בכלי שיט שונה שיענה על האיומים והצרכים החדשים מולם ניצבה מדינת ישראל בזירה הימית. ארבע ספינות ה"דבור" הראשונות הגיעו בנובמבר 1970 התבססו על אב טיפוס של ספינה אמריקאית אזרחית שתוכננה להובלת נוסעים ומטען למתקני קידוח נפט בים. הן צוידו במנועים תוצרת GENERAL MOTORS בעלי 12 בוכנות, במכ"ם, במקלע 0.5 בעל קצב אש גבוה, ובמכשירי קשר שונים.
בספטמבר 1971 הגיעו שש ספינות נוספות, ומאז בניית הספינות התבצעה במפעל רמת"א בבאר שבע. ספינות שנוספו להן שיפורים כגון תותח אורליקון 20 מ"מ, זרקור 30 מ"מ ותוספות נוספות.

בסוף שנות ה-70, עקב התפתחות אמצעי הלחימה בקרב ארגוני הטרור, נולד הצורך בשיפור ספינות הדבור למה שנקרא אז "דבור מוסב" בעל מנועי GM V16, מכלי דלק נוספים, תורן יעיל יותר לגילוי מטרות במכ"ם. אך לאחר זמן מה הוחלט כי יש צורך בכלי חדש שיענה להתפתחות המהירה של ארגוני הטרור.

בשנת 1978 השיק רמת"א את ה"דבורה": ספינת בט"ש המבוססת על הדבור אך גדולה יותר ומהירה יותר. מסיבות שונות רק בשנת 1989 הוחלט בחיל הים להצטייד בהן. כחלק מחוזה לבנית שש ספינות הגיעה הדבורה הראשונה באותה שנה בנוסף לארבע שנוספו לחוזה עקב המרדף בחוף ניצנים. הדבורות החדשות צוידו במנועי חברת MTU בשונה מדבורות משנות ה-70.

בשנות ה-90 נזקק חיל הים לכלים בעלי כושר תמרון טוב יותר. במסגרת השינויים נבחנה מערכת ההנעה .A.D של חברת "אריסון" המקנה את האפשרות לתמרן את הספינה בעזרת הזזת מדחפים בלא שימוש בדפי ההגה, מה שמקטין את קוטר סיבוב הספינה. המערכת נוסתה על הדבור 907 בהצלחה. השינוי תורגם בתכנון סופר דבורות סימן 2.

עם התפתחות מפרץ אילת וכלי השיט התיירותיים הרבים בו, כדי להקטין את נראות כלי מלחמה במפרץ מה שעלול להוביל לפגיעה בתיירות, הוחלט לרכוש את ה"נחשול". כלי קטן בעל מראה אזרחי ויכולת תמרון גבוהה המגיע עד ל-45 קשר. מה שתורם לשמור על הסדר בגבול עם מצרים וירדן ועם זאת לא להרתיע או להפריע ליאכטות הרבות הפוקדות את המרינה באילת.
צוותי הספינות

 הצוות 
ממוזער|251x251 פיקסלים|קצין חובל מפקד ספינת דבורה
ספינות הבט"ש מאוישות בצוות של כ-12 חיילים כל אחת. על הספינה

 מפקד הדבורה- חובל בדרגת סגן או סרן, שמילא כבר תפקיד סגן קצין מחלקה בסטי"ל, הוכשר בפלגות הבט"ש תוך איוש תפקיד סגן מפקד דבורה (סגמ"ד) ובוגר בית הספר לפיקוד ימי (פי"מ). במהלך שירותו כסגמ"ד יקבל סיכת לוחם לאחר שהוסמך לכך והוכיח את עצמו. בסוף הכשרתו כמפקד דבורה, במעמד טקס סיום קורס מפקדי כלי בט"ש, יקבל החובל את סיכת מפקד-דבורה שהיא סיכת דבורן מוזהבת. החובל מתפקד בדרך כלל כמפקד כלי בט"ש בין שנה וחודשיים לשנה ושמונה חודשים עד שיעבור לתפקיד בכיר יותר בפלגת הבט"ש או מחוצה לה, כגון: מפקד בית ספר שיט וימאות או מס"ר (מפקד סיירת).
 סגן מפקד דבורה - לוחם חוגר האחראי על תפקוד צוות המי"ק בעמדות הקרב, משמש כקצין בטיחות בסודרי ימאות, כקצין משמרת בסיורי הבט"ש ומחליף את מפקד הספינה במצבי חירום.
 הצ'יף (מכונאי ראשי)- הוא האחראי על מערכות ההנעה. בכך כלול: טיפולים, ביקורת, תדלוק, טיפול בתקלות ותחזוקה. הוא ישמש וראש צוות בקנ"ז במקרה של שרפה או הצפה. שניהם מהווים יחד עם מפקד הספינה את הסגל האחראי לתפקוד צוות הספינה וניהולו בים ובחוף ועל הכשרת הימאים והמכונאים מאנשי צוות ללוחמים ובסופו של דבר להכנתם ליציאה לקורסי סגני מפקדים ונגדי מכונה.
 ממוזער|לוחם פלגות הבט"שאנשי הצוות- לוחמים בשירות סדיר, שעברו טרום גיוסם, גיבוש סטי"לים/דבורים. לאחר טירונות רובאי 02 בבה"ד חיל הים מתקיים מיון לקורסים: לוחמים במגמת שיט -ימאים. ולוחמים מגמת הנעה - מכונאים. מפקדי הקורסים  חושפים את החניכים לאורח החיים של הדבורן בפלגות הבט"ש, מאמנים אותם לעבודת צוות, מעבירים הדרכות הקשורות להסמכות להן הם מיועדים הלוחמים. במהלך הקורס נחשפים החניכים למסעות, אימוני כושר ושבוע ס"ג כל זאת על מנת להכינם לתפקידם כלוחמים בפלגות הבט"ש. בשלהי הקורס מוצבים החניכים בפלגות בהן שובצו, ועוברים את תקופת "שהיות הסוף" בה נערכים מבחני "ההסמכות הבסיסיות" ובכך הופכים אותם מחניכים בקורס ללוחמים בספינות הבט"ש.

 הכשרה 
מרב הכשרות הלחימה נרכשות במהלך השנה הראשונה ביחידה והן משתנות בהתאם לתפקיד הלוחם: מכונאי או ימאי. המכונאים מוסמכים כשומרי ספינה, כבאים, מנוענים ומאגיסטים כדי להיות זכאים לסיכת דבורן. הימאים מוסמכים כשומרי ספינה, כמאגיסטים, עמדת נק"ל, תאורות, עבודות ימאות, ומפעילי עמדת טייפון או תותחן ירכתיים. לאחר ההסמכה יהיו זכאים לסיכת דבורן. עם קבלת הסיכה יוכשרו הימאים והמכונאים כבעלי רובאי ימי 08. לאחר קבלת הסיכה ימשיכו הלוחמים להכשרת העמדות והמערכות השונות בספינה בהתאם לצורכי הספינה או ברצונו של החייל לעבור הסבת מקצוע, לגוון את שירותו ולהתקדם לקורסים בכירים. לקראת קבלת הסמל יעברו מבחן עיוני. עם קבלת הסמל וההתקדמות הכללית של הלוחם, הוא נעשה מרכזי ומשמעותי יותר בצוות. שלב זה בשירות, חשוב להתפתחות המנהיגות והפיקודיות של החייל בדרכו למסלולים הבכירים או בהמשך הובלת הצוות כחייל מהמניין בתור לוחם וותיק המדריך את החיילים הצעירים ומוביל את ניהול הספינה.

במהלך השירות תינתן ההצעה לחלק מהלוחמים לצאת לקורס חובשים קרביים בבה"ד 10 והשלמה בבה"ד חיל הים ולשוב לספינות כחובש ספינתי.

בתקופת הקורס יסומנו על ידי המפקדים חיילים בעלי פוטנציאל הדרכה שיעברו מיונים בזמן הקורס ולאחר מכן בשירותם בספינות כשלבסוף אלה שיעברו את המיונים יחזרו לבה"ד ויעברו קורס שיכשירם כמפקדי קורס לוחם בט"ש ולוחם בט"ש השטה. לוחמים בעלי נתוני קב"א גבוהים יקבלו זימון למיוני קצונה של תומכי לחימה או לחלופין יוכלו להתנדב לקורס חובלים כדי להפוך לקצינים לוחמים.

לאחר תקופה מסוימת בספינות, חיילים שיבחרו לצאת לקורס להכשרת סגן מפקד וקורס מנוען ראשי (צ'יף - מגמת הנעה) ושעמדו בהסמכות הנדרשות: ימאים המוסמכים על כל נשקי הספינה ומערכות ה ומכונאים המוסמכים על כל מערכות ההנעה, הבקרת נזקים וכדומה; יצאו לשני הקורסים, המקדמים את החיילים להוות חלק מסגל הספינה ומקנה להם עמדה של מש"ק, שנערכים בבה"ד חיל הים ואורכם 3 עד 4 חודשים. קורס סגנים מעניק רובאי ימי 09 ואילו קורס צ'יפים מעניק רובאי ימי 010. בדצמבר 2013 אושר רשמית בצה"ל הוספת סיכה רשמית לסגנים ולצ'יפים.

פלגה 914
תפקיד פלגה 914 הוא הגנה על צפון המדינה על אף שבימי שגרה הפלגה מבצעת את סיורי הביטחון הימי השוטף, וכוחותיה לוקחים חלק בכל פעילות מבצעית במרחב הימי שמטרתה סיכול פעילות ארגוני טרור, פגיעה בתשתיותיהם ובגורמים המסייעים להם. 
ראשיתה של פלגה 914 בשייטת הטרפדות בבסיס חיפה. עם סגירת הטרפדות והצטיידות בספינות דבור קיבלה היחידה את המשרדים והמעגנות ושמרה את השם. פלגה 914 אחראית על הביטחון השוטף של רצועת החוף הצפונית של ישראל, בקרבת לבנון. הפלגה מורכבת מספינות דבורה, וסופר דבורה סימן 2 ו-3. הפלגה מחולקת לסיירות "יסעור" ו"פרס" וכן יחידת סנפיר.

ארגון - פלגה 914 מחולקת כיום לשלוש סיירות: סיירת פרס, סיירת נשר, וסיירת יסעור ובנוסף אליהן יחידת סנפיר ויחידת רחפנים. כל סיירת היא בפיקוד קצין בדרגת סרן, לשעבר מפקד כלי שיט, בוגר בית הספר לפיקוד ימי (פי"מ) ובוגר קורס חובלים.

פלגה 915

את הביטחון בים האדום החזיקה פלגה 912 שכללה שלוש טרפדות בבסיס אילת. פלגה 915 הוקמה בבסיס מפרץ שלמה בשארם א-שייח' החליפה את הטרפדות.  על הביטחון השוטף בזירת הים האדום כולל אבטחת נמל אילת, באזור בו גובלות בים גם ירדן, מצרים וערב הסעודית. הפלגה מורכבת מספינות דבורה, וצרעה. הפלגה מורכבת מסיירת כלי בט"ש אחת, סיירת "ברק" ויחידת סנפיר הכפופה לה.

פלגה 916

פלגה 916 פועלת במסגרת בסיס אשדוד ומבצעת את הביטחון השוטף של חוף מדינת ישראל בכל אזור המרכז, ובדגש בקרבת רצועת עזה ומבצעים בשיתוף יחידות העלית של צה"ל. על פעילותה זכתה בפרס הרמטכ"ל ליחידות לוחמות בשנת 2007. הפלגה מורכבת מספינות דבור, סופר-דבורה סימן 3, שלדג וצרעה. הפלגה כוללת את סיירות "כריש", "כסיף", "בזק" ו"טריגון", המורכבות מספינות סופר-דבורה סימן 3 והשלדג, ויחידת סנפיר שמשמשת למגוון פעילויות הדורשות כלי שיט וכוח קטנים יותר.

כלי שיט בעבר
ספינות מדגמי ברטרם ויתוש שירתו בפלגות הבט"ש במשך שנים. בהמשך החזיקו ספינות דבור את הביטחון השוטף במשך עשרות שנים.

בנמל אילת הופעלו ספינות נחשול שהוצאו מהשירות בשנת 2018.

לקחי מלחמת יום הכיפורים
בעקבות אירועי הזירה הימית במלחמת יום הכיפורים שהתחילה בקרב מרסא תלמאת חלו התפתחויות בפלגות הבט"ש.
שדרוג ההכשרה ונוהלי הלחימה
 פיקוד בים – מפקד הכוח ומפקד כלי השיט צריכים להיות אנשים שונים. מפקד שהטילו עליו משימה ומסרו לו כוח עליו להבין את התמונה, לעבד את המודיעין, לגבש החלטות ותגובות ולהיות בקשר עם המפקדות. ואילו מפקד כלי השיט צריך לנווט ולנתב ולנהל את הירי תוך פיקוד על אנשי הצוות. הלקח היה ידוע ונהוג במבצעים וקרבות הטרפדות בעבר. ומומש גם בזירת ים סוף כאשר באוגוסט 1973 יצא אותו מפקד, צבי שחק, עם שני דבורים שלכל אחד מפקד משלו ונלחם עם ספינת דה קסטרו מצרית בהצלחה יחסית. בקרב מרסא תלמאת לו היה שחק, כמפקד הכוח, חופשי מניהוג הדבור, הייתה לו שליטה טובה יותר - ודאי לא היה נדרש באמצע הירי להתעסק בעצמו עם טרוטלים של מנועים שנחנקים.- בהמשך המלחמה במהלך כל קרבות הדבורים האחרים מונה מפקד נפרד לכוח וכך גם בכל קרבות שייטת ספינות הטילים בים התיכון. לאחר המלחמה נקבעו בפלגות הבט"ש תקנים ל'מפקדי סיירת' - ואוישו במפקדי דבורים בעלי ניסיון, אף כי המושג 'מוביל זוג' המשיך להתקיים.
 מגישי עזרה ראשונה – בקרב מרסא תלמאת נפגעו מחצית אנשי הצוות. פעולות החובש משה זילבור ב-867 והמוכ"ם מאיר נחמיאס ב-864 היו חיוניות והחזיקו את הפצועים בחיים. קצין הרפואה החילי חיים שוהם סיכם עם חיל הרפואה על השתלמות מגישי עזרה ראשונה. אנשי צוות מכל כלי השיט של חיל הים עברו השתלמות בת חודש ימים בה הגיעו לרמה שיכלו להגיש עזרה ראשונה לפצועים קשים.
 הכשרת החובלים – קורס החובלים שונה ומתכונתו כוללת פרק שלם המוקדש לשירות בדבורים. קצינים בוגרי חובלים רוכשים – במסגרת קורס פי"ם (פיקוד ימי, שארך 8 חודשים) - ניסיון תאורטי ומעשי בכלי הנשק של הדבור ומערכותיו ובפיקוד על הדבור וצוותו.
 קוד באלחוט דיבור - 'מלקוד סגול' ששימש את מפקדת חיל הים להטלת המשימה בקרב מרסא תלמאת היה בשימוש צה"ל. נושאים ימיים היו חסרים בו וחלקים ממנו לא התאימו לכלי שיט. כלי השיט של חיל הים השתמשו במושגים מתוך הקוד הבינלאומי. בשנת 1974 חובר בשייטת ספינות הטילים 'קוד איתן' שכלל מושגי הפעלת כלי שיט וקרבות ימיים.
 מורל הצוותים - המערכת החיילית החלה לטפל בצורה טובה יותר בצוותי הדבורים.

שדרוג החימוש והציוד
 קשר משופר – מכשירי הקשר בדבורים שודרגו, רמת הטיפול עלתה והפרעות הקשר האופייניות שהקשו על הדבורים קטנו.
 מכ"ם מתקדם – המכ"ם דקה 916 הוחלף ברייתאון Pathfinder משוכלל שנתן תמונה טובה וברורה גם בקרבת איים ושרטונות.
 זרקור חזק - כלקח מקרבות הדבורים לרבות מרסא תלמאת הוכנס לשימוש זרקור קסנון בהפעלתו הדבור מגלה את מקומו אך גם מסנוור את כלי האויב אליו הוא מכוון. הזרקור הועבר בתליה אל התורן וכך הורחבה זווית החיפוש שלו.
 ראיית לילה – כדי למנוע צורך בהפעלת זרקור המגלה את הדבור לכל הסביבה צוידו ספינות הבט"ש במתקן אופטרוני המותקן על התורן ומאפשר חישת לילה וזיהוי מוקדם.
 שדרוג התותחים  – העמדה החשופה על הסיפון הפתוח והצורך לטעון מחסניות שלמעשה שיתקו את כוח הירי של הדבורים בקרב עם הזמן עברו לתותחים בשליטה מרחוק עם כמות רבה של פגזים מוזנים בשרשרת ובעלי דיוק מרבי.
  נשק קטלני – תותח אורליקון אינו מספיק כדי להטביע כלי שיט אויב קטן. הקרב עם ה'דה קסטרו' (שהיה גדול פי שלושה מן הדבור) באוגוסט 1973 הראה זאת והפתרון הזמני לתקופת המלחמה היה תול"ר 'קרגו' 84 מ"מ. בשתי הספינות שהשתתפו בקרב מרסא תלמאת עוד לא היה החימוש הכבד מותקן. שנים רבות מאוחר יותר צוידו ספינות הבט"ש בטילים קצרי טווח.
 נשק נגד מטוסים - בתחילת הערב הבחינו הדבורים בתנועת מסוקי אויב, ביקשו וקיבלו אישור לירות בהם, אך לא היה חימוש מתאים שיוכל לפגוע ולהפיל אותם. לאחר שהתברר כי בידי האויבים יש טיל כתף נגד מטוסים מתוצרת סובייטית 'סטרלה' חומשו כלי השיט של חיל הים בטילי  תוצרת ארצות הברית.
 ספינות בט"ש חדישות – הקשיים של הדבורים להתקיים במזג האוויר של המפרץ הבהירו שיש צורך בכלי שיט גדולים יותר התעשייה האווירית יצרה את ספינת הדבורה וחיל הים הצטייד בה וגם בספינות שלדג תוצרת מספנות ישראל שנבנו להתנהג טוב יותר בים.
אירועים בפלגות הבט"ש
+ תאריך גזרה  המבצעים ותיאור המבצע  תוצאה5 בינואר 1972מפרץ סואץ מול א-טורתפיסת סירת מודיעין מצרית על ידי דבור 873 בפיקוד סגן יעקב בוגץ'אנשי המודיעין הועמדו למשפט.13 באוגוסט 1973  צפון מפרץ סואץבפיקוד בפיקוד סרן צבי שחק: דבור 861 בפיקוד שלום שבוי ו-864 בפיקוד אלי גבריאלי, גילו סמ"ר דה קסטרו החוצה את קו אמצע המפרץ ותקפו אותו.  הדה קסטרו נפגע קשות הצליח לחזור לנמל אך יצא משימוש. 6 באוקטובר 1973מרכז מפרץ סואץקרב מרסא תלמאת זוג דבורים בפיקוד צבי שחק ו-865 בפיקוד מרדכי דקל נשלחו למעגן מרסא תלמאת ופגעו בכלי שיט מצרייםההתארגנות המצרית במקום נבלמה. כוחות הביטחון הישראליים הרוג וחמישה פצועים.ליל 8–9 באוקטובר 1973צפון מפרץ סואץזוג דבורים בפיקוד עמי אילון תקפו ספינת משמר 'דה-קסטרו' מצריתהספינה המצרית הוטבעהליל 11–12 באוקטובר 1973צפון מפרץ סואץניסיון לחילוץ לוחמי מוצב המזח על ידי לוחמי יחידה 707 בסירות גומי בסיוע 3 דבורים בפיקוד עמי אילון הכח התגלה למצרים והופגז ביעילות. דב בר החליט על ביטול הפעולה.14 באוקטובר 1973  במפרץ סואץ תקיפת מעגן ראס-ע'ריב שני כוחות שכללו חמישה דבורים בפיקודם של עמי אילון וישראל פטשניק תקפו סירות דיג מגויסות של המצרים שהתכוננו להעברת כוחות פשיטה ופגעו בהם קשות.16 באוקטובר 1973גזרת פורט סעידשתי ספינות דבור שימשו לחילוץ ואבטחה למבצע ליידי של כח שייטת 13  פגיעה בכלי שיט מצרייםליל 16–17 באוקטובראזור מפרץ שלמהכח דבורים בפיקוד אברהם בן שושן סיכל פשיטה של קומנדו מצרי בסירות מהירותהמצרים נסוגו אך לא נפגעוליל 17–18 וליל 19–20 באוקטוברמול חוף בירותצוללים מיחידה 707 בהובלת שני דבורים חיבלו בקווי תקשורת ימייםהקשר בין מצרים לסוריה עבר לאלחוט ונקלט על ידי המודיעין.9 באוגוסט 1974  בדרום לבנון מול נמל צור דבור השמיד סירת מחבלים 7 ביוני 1978נמל חיפהפיצוץ בחדר הגה דבור 862נהרג  כתוצאה מאדי שמן הידראולי של מערכת ההגה או דליפת דלק ממכלי סירת הגומי.ליל 3–4 ביוני 1979גזרת ראש הנקרהתפיסת סירת רקטות על ידי דבור בהכוונת מכ"ם החוףליל 17–18 באוגוסט 1979בגזרת ראס אל בייאדהגילוי ותפיסת סירת מחבלים18 בנובמבר 1979 גזרת ראש הנקרההשמדת סירת מחבלים מהירה שלושה דבורים בשליטת אל"ם משה אורון רדפו ודבור 853 בפיקוד ערן אושרוב השמיד את הסירה.16 ביוני 1980 ראש הנקרה סירת מחבלים מהירה מנסה לחדור מלבנון התגלתה לבקרית השליטה ויורטה על ידי דבור 894 בפיקוד דן רבין.טיל נ"ט פגע בדבור התוצאה. 3 מחבלים הרוגים.23 בספטמבר 1984מול חוף צידוןצוות דבור 853, בפיקוד סגן יחיאל קלוסקי, הבחינו בשעה 5:30 בבוקר בסירת הגומי עם 5 מחבלים שנמלטה מהם אל חוף האוואלי.בחילופי אש עם חיילי צה"ל בחוף נהרגו 3 מחבלים ושנים נשבו.26 באוגוסט 1985  14 מיל מערבית לצידון, תפיסת היאכטה קסל ארדיטי על ידי כח בפיקוד סא"ל אלכס אייל שכלל את אח"י גאולה ודבור 881. נתפסו 8 מחבלים שהגיעו מאלג'יר במגמה לפיגוע בישראל. הספינה צורפה לחיל הים בשם "אח"י תמנון".10 ביולי 1986 בחוף רצועת הביטחון מצפון לראש הנקרה סירת גומי עם מחבלים מהחזית העממית של ג'ורג' חבש שהיו בדרכם לפיגוע בנהריה נתגלתה על ידי דבור 852 בפיקוד עידן. המחבלים נחתו מצפון לראש הנקרה ופתחו באש לוהדבור השיב אש. כוח צה"ל סרק בחילופי אש נהרגו שני חיילי צה"ל ואחד עשר נפצעו. ארבעת המחבלים נהרגו וסירתם הושמדה.15 ביולי 1986 בדרך מלימסול לביירות  אח"י עצמאות בפיקוד דרור הררי ו-3 דבורים, לכדו את האוניה 'אנטון' ולידה סירת דיג, כשעל סיפונן 7 מחבלים.המחבלים הורדו מהאניה והובאו ארצה.10 בספטמבר 1986כחמישה ק"מ מצפון לצור אח"י מולדת (בפיקוד נועם פייג), עם דבור 881 (בפיקוד מיכה שיטקין) בסיוע מסוקי קרב, גילו סירת גומי 600 מטר מחוף מינט אבו זייד וירו לעברה. חלק מהמחבלים נפגעו והיתר הצליחו לברוח עם הסירה לחוף.10 בדצמבר 1987 באזור שפך הליטני ספינת דבור 894 בפיקוד ערן שור השמידה ספינת מחבלים במהלך ההיתקלות נהרג סג"ם עמית סלע הי"ד.24 ספטמבר 1988 מול צור דבור 894 בפיקוד סרן זאב קופל זיהה במהלך סיור סירת גומי בסמוך לחוף ועליה 3 חמושים. קופל פתח באש והטביע את הסירה על אנשיה4 בדצמבר 1988 בין קפריסין ללבנון ספינת דבור עצרה את הספינה 'חסן' שהייתה מעורבת בהעברת מחבלים מקפריסין ללבנוןועליה 3 לבנונים8 באפריל 1989מול חופי דרום לבנון השמדת סירת מחבלים על ידי דבורה 810 בפיקוד עידו רם בסיור שגרתי גילו סירת מחבלים שירו RPG. והסירה הושמדה בירי לוחמי הדבורה30 באוקטובר 1989 דרום לבנוןספינת דבורה 811 בפיקוד סגן דני נאור, נתקלה בסירת מחבלים שהייתה בדרכה לפיגוע בישראל. הפיגוע סוכל הסירה נפגעה ומחבל אחד נהרג13 נובמבר 1989 במימי דרום לבנוןסוכל ניסיון פיגוע בספינת דבורה 811 בפיקוד דני נאור, על ידי סירת דיג לבנונית ממולכדת. הדבורה נפגעה מעוצמת הפיצוץ וחולצה ממימי דרום לבנון על ידי דבור שהיה דרומית מהאירוע בפיקודו של סגן יאיר דרור. מסוק של צוות 669 הוזנק לזירה לחלץ פגוע מ-81123 ביוני 1990 דרומית מערבית לצור סירת מחבלים שהייתה בדרכה לפיגוע הושמדה על ידי דבורה 811 בפיקוד דני נאור.31 ביולי 1990 מול ראשידיה ספינת דבורה מס 811 בפיקוד דני נאור גילתה סירה מהירה ועליה מחבלים חמושים. הדבורה ירתה קרגו תאורה ותותחן חרטום ירה מטווח 800 ופגע סירת המחבלים נעצרה. דני נאור סגר לטווח קרוב והקיף את הסירה תוך כדי ירי. היה רגע של עצירה באש עקב תפעול מעצורים בתותח חרטום ואז מחבל ששכב בתחתית הסירה התרומם וניסה לירות RPG אך חוסל בירי מתותחן הירכתיים הסירה הושמדה וטבעה.5 בספטמבר 1990בקרבת צידון מעצר אניית מחבלים- אח"י רשף (סער 4) בפיקוד אריה נגלר, ודבורה 816 בפיקוד דני אמיר והצ'יף ליאור נאור, עצרו את המעבורת "ביליס"  חשוד כמחבל הובא לישראל לחקירה24 בנובמבר 1990 מול צידון בדרום לבנוןספינת דבור מפלגה 916 בפיקוד סגן עמיחי ורדי הטביעה סירה נושאית 5 מחבלים ואמצעי לחימה רבים מארגון החזית העממית לשחרור פלסטין, שיצאו מצידון למטרת פיגוע. מפקד חיל הים אלוף מיכה רם העלה את מפקד הדבור עמיחי ורדי לדרגת סרן19 במרץ 1991  בדרום לבנון מול ראשידיה- ספינת דבורה 817 בפיקוד ליאור פרלמן טיבעה סירה ממולכדת שנמצאה על נתיב הסיור  שמרו טווח ירו פגעו הסירה התפוצצה ולא נפגעו1 ביולי 1991  במפרץ אילת ספינה אזרחית קטנה 'סואלן' נקלעה למצוקי בים גלי מול חופי דהב הצוות חולץ על ידי דבור10 ביולי 1994  דרום לבנון ליד ראס ביאדה  ספינת דבורה 813 בפיקוד בוריס ווסלר חיסלה שני מחבלים צוללים של החזבאללה שהיו בדרכם לפיגוע בישראל. הצוות קיבל מכתב הערכה ממפקד חיל הים עמי אילון26 ביוני 1996 גבול מצרים בים התיכון דבור לכד פעיל חמאס שניסה לעבור בשחיה מעזה למצרים 19 במאי 1997  דרומית לראשידיה  דבורה 817 בפיקוד זוהר ברקאי, סיכלה פיגוע תופת  סד"ג המחבלים התפוצץ מהירי ללא נזקים לדבורה06 מאי 2001  מול עזה אח"י "עליה", דבורות 818 ו-821, אח"י "מעוז" וכוח השתלטות משייטת 13  תפישת ה'סנטוריני', מניעת הברחת אמצעי לחימה לרצועת עזה14 ביולי 2006אזור צידוןספינות דבורה 814, 817 ירי טייפון על שתי תחנות דלק בחוף תחנה אחת הושמדה ושנייה ניזוקה28 ביוליחוף לבנוןספינת שלדג סירת תקיפה ואח"י אילת (סער 5)ביקור שר הביטחון עמיר פרץ31 ביולי60 מייל מהחוף ישראלדבורה 817 פתחה בנוהל עצירה כולל ירי על כלי שיט חשוד שלא ענה בקשר הבינלאומי זהותה התבררה כיאכטה ישראלית "קוקה"ליל 2/1 באוגוסט 2006חוף עזה שלדג 841 ירה על מטרות מחבלים בתוך נמל עזה2 באוגוסט3.5 מיל ימי מראש הכרמלדבורה 818 ואנשי ילת"מ עסקו בשליית מטוס ללא טייס של חיל האוויר אשר נפל לים עקב תקלה טכניתלילות 2 ו-3 באוגוסטחוף דרום לבנוןדבורה 820 גוררת מס 7 וסירת "צרעה" העגינו סירות 'סנונית' שיצאו משימוש מול חופי דרום לבנון במגמה למשוך פעילות חזבאללה; חלק מהסירות טבעו18 בספטמבר 2006בסיס אשדודכלים חדשים רמתא תעשייה אווירית מסרה לפלגה 916 שלוש ספינות "סופר דבורה סימן 3"8 ביולי 2014  באזור חוף זיקים ספינת דבורה מכוונת על ידי מכ"ם החוף השמידה את המחבלים שביצעו את החדירה לחוף זיקים  הפגיעה במחבלים מהים, זכה מפקד סיירת כריש סרן אורי ניסים[15], בצל"ש מהרמטכ"ל בני גנץ ובקרית השליטה, רב"ט נועה טייטל, זכתה בתעודת הערכה ממפקד זרוע הים רם רוטברג.1 ביוני 2018  רצועת עזהפלגה 916 חסמה הפלגת מחאה7 באוקטובר 2023, בוקר חג שמחת תורהאזור חוף זיקיםפלגה 916 פגעה בניסיונות החדירה דרך הים ובאזור החוף במסגרת טבח שבעה באוקטוברעשרות מחבלים נהרגו בים וביבשה7 באוקטובר 2023-?רצועת עזהמלחמת חרבות ברזלהפלגה תקפה יעדים ברצועה, מנעה ניסיונות חדירה נוספים דרך הים ובאזור החוף, וסייעה לכוחות המתמרנים באש ובתצפית.

גלריה

מקורות וקריאה נוספת
 גדי שכטר, תולדות הדבורה, מוזיאון ההעפלה וחיל הים, 2014.
 פיני שריג, לא בגאווה אבל בלי חרטה, אח"י פלברה אגדות שקרו באמת, בית החובל 2020, עמ' 157.
 יצחק שמיר ואחרים, פיצוץ בדבור 862, אח"י פלברה אגדות שקרו באמת, בית החובל 2020, עמ' 374.
 מיכאל שניטקין ואחרים, הלילה הזה הוא הלילה (הטבעת סירת מחבלים), אח"י פלברה אגדות שקרו באמת בהוצאת בית החובל, 2020, עמ' 385.
 בוריס וסלר, חיסול זוג מחבלים במים- עם דבורה 813 ב-10 ביולי 1994, אח"י פלברה אגדות שקרו באמת בהוצאת בית החובל, 2020, עמ' 393.
קישורים חיצוניים

 "אבירי המפרץ" אתר יוצאי פלגה 915.
 מאיר שפיר ואריה דובלין, הסיירת במפרץ אילת, 'מערכות ים' מרץ 1971, עמ' 42.
 מאיר שפיר ואריה דובלין, לכידת מחבלים ואנשי מודיעין - התקלות בליל עלטה, 'מערכות ים' מרץ 1971, עמ' 45.
 ע. עוז, לילה בגבול הצפון, 'מערכות ים' 109, יולי 1972, עמ' 20.
 אורי פורת, לכידת ספינת מחבלים, 'מערכות ים' 104, יולי 1971, עמ' 6.
 סרן אופיר שהם, שיר לסיירת הימית, 'בין גלים' אוקטובר 1975, עמ' 29.
 ג'ורג'ו רקה, ה"דבורים" אינם מלקקים דבש, 'בין גלים' מרץ 1983.

 "שרק יהיה הים שקט" - כתבתו של עמנואל רוזן על הווי הפלגות, שפורסמה ב-2 ביולי 1984 במעריב, באתר הספרייה הלאומית.
 אריה קיזל ושרון הרפז, דבור בראש, 'בין גלים' 163 נוב 1984 עמ' 2.
 יעקב בוגץ' שארם שלי, זכרונות משירות בפלגה 915 בתחילת שנות ה-70.
 רענן צרבינסקי, את הבט"ש הזה לעולם לא ישכחו, 'בין גלים' יולי 1986.

 רענן צ'רבינסקי ורותי רודנר, חדשות בין גלים דבור וסירת מחבלים, פרס מגן לתחנת ראש הנקרה, בין גלים 174 יוני 1988 עמ' 18.
 שני פייס, סוכל ניסיון פיגוע צפונית לראש הנקרה,  "בין גלים" 181 אוגוסט 1990, עמ' 27
 שני פייס ואריח קיזל, אורות גבוהים - מערכת חדשה לראיית לילה, 'בין גלים' 182 ינואר 1991 עמ' 25.
 יובל קרני, זמזום קטלני - המפקדים הצעירים של הדבורים, "בין גלים" גיליון יובל חגיגי אוקטובר 1998, עמ' 22.
 יובל קרני,  מה עושה מפקד דבור במטבח, 'בין גלים', אפריל 2002.
 מרדכי אלון, שלדג טבילת האש הראשונה, "בין גלים" 7 אוקטובר 2004, עמ' 24
 עידו לאור, שלדג חדש בחיל הים, "בין גלים", 8, מאי 2005 עמ' 42.
 אמנון סלעי, ראשית הדבורים - תכנון תוצרת הארץ, "בין גלים", 9 ספטמבר 2005 72
 עודד שלומות, המילואימניקים נפרדים מהים, "בין גלים", 9 ספטמבר 2005 עמ' 58.
 עידו לאור, הגבול הכי חם של ישראל, "בין גלים",10, יולי 2006, עמ'  44.
 אריק אופיר, פלגה 914 - ימי קרבות, "בין גלים", 11, אוקטובר 2006, עמ' 14.
 אריה טל, קולאז' פלגת דבורים 914 וגם בגבול הארוך ביותר בישראל, "בין גלים", 12, אוקטובר 2007, עמ' 51 ו-52. 
 אריה טל, לוחמי פלגה 914, "בין גלים", ספטמבר 2008, עמ' 8.
 דורון סוסליק, ספינות סיור מתקדמות, "בין גלים", אפריל 2010, עמ' 32.
 עדו נויהאוז, יומן מסע - מלח ים והרבה פאסון קורס דבורנים, "בין גלים", אוקטובר 2010, עמ' 58.
 רביב הדר, מסרים מהמס"רים, 'בין גלים' מאי 2014, עמ' 40.
 אנני אלרועי' מתרגלים על רטוב - תרגיל פלגה שנתי, 'בין גלים', אוקטובר 2014, עמ' 60.
 תבל דמרי, לוחם ימי במגמת עליה וגם ראיון עם מפקדי סיירות שסיימו תפקידם, "בין גלים", ספטמבר 2015, עמ' 46 ו-51.
 ספיר משולם ותבל דמרי, לוחמי הצפון גם עליונות ימית וגם תמונה מספרת, 'בין גלים', מאי 2016, עמ' 36, 48 ו-61.
 תבל דמרי, משה כנפי וספיר משולם, הדבור האחרון בים התיכון,צוות דבור 912, בפיקודו של סגן אביהו בן הרוש, קיבל ספינת דבורה 825, "בין גלים", אוקטובר 2016, עמ' 47.
 תבל דמרי, חוד החנית של 914וגם להיות מילואימניק בפלגה 914 וגם מפל"ג 914 רונן מרקם, "בין גלים", מאי 2017, עמ' 12, 41 ו-67.
 דוד בכר, פלגת דבורים בסערה במפרץ סואץ, אתר משמר המורשת הימית, 16 בינואר 2018.
 נמרוד ארז, תקיפת מעגן ראס ע'ריב במלחמת יום הכיפורים באתר משמר המורשת הימית.
 עמי אילון, דבורים וראס סודר במלחמת יום הכיפורים באתר משמר המורשת הימית.


ביאורים

הערות שוליים

קטגוריה:יחידות חיל הים הישראלי